"14 emhlabeni wonke, njengabantu bakajehova sifeza inkonzo yethu naphezu kwezithiyo usathane nezikhonzi zakhe abazibeka phambi kwethu. abanye bethu baye babhekana nezinselele ezinkulu, kodwa ngokuncika ngokuphelele kujehova, siye sabhekana ngesibindi nalezi zinselele ezifana ‘nogoliyati’ futhi sanqoba. nokho, ngezinye izikhathi, impi esiyilwa njalo nezingcindezi zaleli zwe isenza sikhathale futhi sidangale. uma sikuleso simo sokuba buthaka, siba izisulu ezilula futhi sibe sengozini ‘yokubulawa’ izingcindezi ebesiyokwazi ukubhekana nazo ngokuphumelelayo ezimweni ezivamile. ngalezo zikhathi, isikhuthazo esifike ngesikhathi somdala singasisiza ukuba siphinde sithole injabulo yethu namandla ethu njengoba kuye kwaba njalo ngabaningi. udade oyiphayona oweve eminyakeni engu--60 walandisa: “esikhathini esithile esidlule, ngake ngangazizwa kahle, futhi ngangibuya ngiyingcuba enkonzweni yasensimini. umdala othile wakuphawula lokho kuphelelwa kwami amandla futhi waxoxa nami. saba nengxoxo ekhuthazayo esekelwe endinyaneni ethile yebhayibheli. ngasebenzisa ukusikisela anginika khona futhi kwangizuzisa.” wanezela: “yeka ukuthi kube isenzo sothando kangakanani ukuba lowo mdala abuphawule lobo buthaka bami futhi anginike usizo!” yebo, kuyakhuthaza ukwazi ukuthi sinabadala abahlale besibhekile futhi abakulungele ‘ukusisiza’ njengo--abhishayi wasendulo.